cyanic-selkie/wikianc huggingface dataset:
ბერტრადა დე მონფორი
ბერტრადა დე მონფორი (Bertrade de Montfort; დ. 1070 — გ. 14 თებერვალი, 1117) — მონტფორტთა დინასტიის წარმომადგენელი. საიმონ I-ის უფროსი ასული. ანჟუს გრაფინია 1089-1092 წლებში როგორც ფულკ IV-ის მეხუთე ცოლი და საფრანგეთის დედოფალი 1092-1108 წლებში როგორც ფილიპ I-ის მეორე ცოლი. იერუსალიმის მეფე ფულკ V-ის დედა.
ბიოგრაფია
ბერტრადა დაიბადა 1070 წელს საფრანგეთში. იგი იყო ფრანგი დიდგვაროვნის, საიმონ I-ისა და მისი მეორე მეუღლის, აგნეს დ'ევრეს პირველი შვილი. მისი უმცროსი ძმა იყო ნორმანდიის ჰერცოგი და ევრეს გრაფი ამური III.
1089 წელს ბერტრადა ცოლად გაჰყვა უკვე ოთხჯერ განქორწინებულ ანჟუს გრაფ ფულკ IV, რაზეც ლაპარაკია შემდეგ წყაროში:
ბერტრადასა და ფულკის ქორწინება უიღბლო აღმოჩნდა, რის გამოც 1092 წელს ისინი განქორწინდნენ, თუმცა ქორწინებიდან მათ ერთი საერთო ვაჟი დარჩათ.
ბერტრადამ მეფეს კიდევ ორი ვაჟი და ერთი ქალიშვილი გაუჩინა. ცხადია მას ტახტზე თავისი ვაჟის დასმა სურდა, რის გამოც მან ინგლისის მეფე ჰენრი I-ს წერილი მისწერა თავისი გერის, ტახტის მემკვიდრე ლუი კაპეტის ინგლისში გადასახლების თაობაზე. მას შემდეგ, რაც ჰენრისგან უარი მიიღო, ბერტრადა ათასგვარი ჯადოთი და საწამლავით ცდილობდა ლუის მოკვლას, თუმცა ამაოდ. მისი ძალისხმევა ფუჭი აღმოჩნდა. 1108 წელს ფილიპი გარდაიცვალა და ტახტზე ლუი VI ავიდა, რაზეც სამეფო კარის მემატიანე გვამცნობს:
იგი ფონტერვუდის სააბატოში მთელი დარჩენილი წლები ცხოვრობდა, სადაც 1117 წლის 14 თებერვალს, 46-47 წლის ასაკში გარდაიცვალა.
მისმა ვაჟმა პირველი ქორწინებიდან, მამის გარდაცვალების შემდეგ ანჟუს გრაფობა მიიღო, თუმცა იგი მალევე დაქორწინდა იერუსალიმის დედოფალზე, რითაც იგი მეფე გახდა.
შვილები
თავის პირველ ქმართან ბერტრადას მხოლოდ ერთი ვაჟი ჰყავდა:
თავის მეორე ქმართან ბერტრადას ჰყავდა სამი შვილი:
ლიტერატურა
კატეგორია:დაბადებული 1070 კატეგორია:გარდაცვლილი 14 თებერვალი კატეგორია:გარდაცვლილი 1117 კატეგორია:საფრანგეთის დედოფლები
ამსტერდამ-სენტრუმი
ამსტერდამ-სენტრუმი — ცენტრალური რაიონი (Borough) ქალაქ ამსტერდამში. ამსტერდამ-სენტრუმი იყო ქალაქის ბოლო ნაწილი, რომელსაც 2002 წელს უბოძეს თვითმმართველი რაიონის სტატუსი. რაიონის ფართობი მხოლოდ 8,04 კმ²-ია და მოიცავს UNESCO-ს მსოფლიო მემკვიდრეობის ძეგლთა სიაში შეტანილ ამსტერდამის არხებს. 2013 წლის მონაცემებით რაიონში ცხოვრობდა დაახლოებით 85 000 მოსახლე.
სქოლიო
კატეგორია:ამსტერდამის რაიონები
ჯინდარი
ჯინდარი (Cındar) — სოფელი  აზერბაიჯანში  ყუბა-ხაჩმაზის რეგიონის ყუბის რაიონში.
სქოლიო
კატეგორია:ყუბის რაიონის სოფლები
Fuck Everyone and Run (F E A R)
Fuck Everyone and Run (F E A R) — ბრიტანული პროგრესული როკ-ჯგუფ Marillion-ის მეთვრამეტე სტუდიური ალბომი, გამოცემული 2016 წლის 23 სექტემბერს.
პრომოკამპანია
ისევე, როგორც წინა ალბომების შემთხვევაში, ჯგუფმა გამოიყენა კრაუდფანდინგის საშუალება, ამჯერად - PledgeMusic-ის მეშვეობით. კამპანიის ფარგლებში მსმენელს შეეძლო სამუშაო სახელწოდებით M18 ცნობილი ალბომის სხვადასხვა ვერსია წინასწარ შეეკვეთა - CD, ჩამოსატვირთი, დელუქს გამოცემის თუ სხვა სახით. თავდაპირველად დაგეგმილი იყო ალბომის 2016 წლის 1 მაისს გამოცემა, მაგრამ გადაიდო 9 სექტემბრისთვის, მოგვიანებით კი - 23 სექტემბრისთვის.
8 აპრილს ცნობილი გახდა ალბომის გარეკანი და სახელწოდება Fuck Everyone and Run (F E A R). ჯგუფის ვოკალისტი სტივ ჰოგართი განმარტავდა:
7 ივლისს ყველამ, ვინც PledgeMusic-ის კამპანიაში მონაწილეობა მიიღო, აგრეთვე მიიღო ახალი სიმღერის „The New Kings“ ჩამოტვირთვის საშუალება. მისი შემოკლებული ვერსია განთავსდა ჯგუფის YouTube-არხზე.
წარმატება
ალბომის უმაღლესი ადგილი ბრიტანეთის ჩარტში #4 იყო, 1987 წლის Clutching at Straws-ის შემდეგ პირველი ასეთი მაღალი პოზიცია ამ ქვეყანაში.
სიმღერების სია
Fuck Everyone and Run (F E A R) გამოვიდა სტანდარტული CD-ის, მრავალარხიანი Super Audio CD-ის და გრამფირფიტის ფორმატებში (უკანასკნელზე სიმღერების განსხვავებული სია იყო წარმოდგენილი).
ყველა სიმღერა დაწერილია Marillion-ის მიერ.
CD
1. I. Long-Shadowed Sun – 1:16 2. II. The Gold – 6:13 3. III. Demolished Lives – 2:23 4. IV. F E A R – 4:07 5. V. The Grandchildren of Apes – 2:35 6. Living in F E A R – 6:25 7. I. Wake Up in Music – 4:27 8. II. The Remainers – 1:34 9. III. Vapour Trails in the Sky – 4:49 10. IV. The Jumble of Days – 4:20 11. V. One Tonight – 3:56 12. White Paper – 7:18 13. I. Fuck Everyone and Run – 4:22 14. II. Russia's Locked Doors – 6:24 15. III. A Scary Sky – 2:33 16. IV. Why Is Nothing Ever True? – 3:24 17. Tomorrow's New Country – 1:47
სქოლიო
კატეგორია:Marillion-ის ალბომები კატეგორია:2016 წლის ალბომები
დერვიში (ერივანი)
დერვიში (Dərviş) — XIX საუკუნის აზერბაიჯანელი მხატვრის მირზა ქადიმ ერივანის ფერწერული ტილო (მხატვრის ადრინდელი პერიოდს მიკუთვნილი ტილო). იგი შესრულებულია ზეთით შუშაზე. ინახება ბაქოში, აზერბაიჯანის ეროვნული ხელოვნების მუზეუმში.
აღწერა
ხელოვნების მუზეუმის საინვენტარო წიგნში ეს ნამუშევარი შეცდომით ჩაიწერა, როგორც „მამაკაცი“. დღეს გამოფენილია „დერვიშის“ სახელწოდებით. დერვიში გამოსახულია მთელი სიმაღლით მწვანე ფონზე. დერვიშის ტორსი გამოხატულია ფასში, ხოლო სახე — სამმეოთხედში, ფეხები კი — მთლიან პროფილში. დერვიშის სახე ახალგაზრდაა, წვერის გარეშე და ხალით მარჯვენა ლოყაზე. ხელოვნებათმცოდნე ქალბატონ ნატალია მიკლაშევსკაიას თქმით მას გააჩნია გარკვეული მსგავსება ერივანის ამავე პერიოდის სხვა ნამუშევარზე გამოსახულ  მოცეკვავეს სახესთან. სახეს გამოხატულებას ანიჭებს დერვშის გამოხედვა. დერვიშს თმები დაცარცხნილი და დაშვებული აქვს მხრებამდე.
დერვიში ჩაცმულია წითელ ჯუბეშში. საყელო, ჩექმები და წვეტიანი ქუდი მწვანე ფერშია გადაწყვეტილი; სამოსი და ქუდი მოოქროვილია. დერვიშის მარჯვენა ხელზე გადმოკიდებულია ზოლიანი ყელსახვევი, რომელშიც უკავია „თებერზინი“. მეორე ხელში კი — „კეშკული“. ეს ნივთები წარმოადგენენ დერვიშის აუცილებელ ატრიბუტს. ქუდზე არაბულად აწერია სიტყვა „ალაჰი“.
როგორც არნიშნავს მიკლაშევსკაია „დერვიშის“ შესრულების ტექნიკა ანალოგიურია ერივანის მიერ შესრულებულ „მოცეკვავესთან“. ნამუშევარი კარგად არის შენახული.
სქოლიო
კატეგორია:მირზა ქადიმ ერივანის ნახატები
ბილინგვიზმი
ბილინგვიზმი სოციოლინგვისტიკაში (ორენოვნება, bi — „ორი“, lingua — „ენა“) — ორი ენის მონაცვლეობითი გამოყენება ინდივიდის ან თემის მიერ.
ტერმინ ბილინგვიზმს ხშირად სხვადასხვა მკვლევარი სხვადასხვანაირად განმარტავს. მაგალითად, მაკნამარას (1967) მიხედვით, ბილინგვად შეგვიძლია მოვიაზროთ ადამიანი, რომელიც ფლობს მეორე ენის თუნდაც მხოლოდ ერთ-ერთ უნარს (წერა, კითხვა, მოსმენა ან ლაპარაკი) მინიმალურ დონეზე. მეორე მხრივ, არიან ავტორები, რომლებიც მიიჩნევენ, რომ ბილინგვიზმი მხოლოდ ორი ენის სრულფასოვნად ფლობაა, სადაც ამ ორ ენას შორის ლინგვისტური პროცესების აღრევა არ ხდება. (ოისტრაიხერი, 1974) ბილინგვიზმია, როცა ინდივიდი ფლობს მეორე ენას მშობლიური ენის დონეზე (ბლუმფილდი, 1933). ნაწილი მეცნიერებისა კი აქცენტს აკეთებს მოსმენისა და ლაპარაკის უნარზე. (ჰაუგენი, 1953, პოლი 1965, ვაინრაიხი, 1953).
ადრეული და გვიანი ბილინგვიზმი
მეცნიერები გამოყოფენ ადრეულ და გვიან ბილინგვიზმს. ადრეული თავის მხრივ იყოფა ორ სხვადასხვა სახედ. პირველი გულისხმობს ბავშვის მიერ ორი ენის თანადროულად დაუფლებას დაბადებისთანავე. ასეთ შემთხვევაში ბავშვის ენობრივი განვითარება პარალელურად მიმდინარეობს. ბავშვი ერთდროულად ეზიარება ორივე ენის კულტურას, საზოგადოებრივ განსხვავებებს, მსგავსებებს და ა.შ მეორე კი არის ორი ენის შესწავლა ასევე ადრეულ ასაკში, თუმცა იმ განსხვავებით, რომ ბავშვს უკვე ათვისებული აქვს პირველი ენა ნაწილობრივ და ამის შემდეგ იწყებს მეორე ენის დაუფლებას. გვიანი ბილინგვიზმი ნიშნავს მეორე ენის შესწავლას 6-7 წლის ასაკის შემდეგ, როდესაც ბავშვი უკვე დაუფლებულია პირველ ენას. ეს განასხვავებს გვიან ბილინგვიზმს ადრეულისგან. ასევე, ახალი ენის შესწავლის შემთხვევაში, ბავშვი იწყებს უკვე შესწავლილი ენის გამოცდილების გამოყენებას.
ბილინგვი
ბილინგვი - ადამიანია, რომელიც ძირითადად, კომუნიკაციის საშუალებად თავისუფლად იყენებს ორ ენას და საჭირეობის შემთხვევაში შეუძლია ერთიდან მეორე ენაზე გადართვა. მას თავის ენობრივ და სოციალურ გარემოში ესმის და აგებინებს ყველაფერს, შეისწავლის ორ ენას სხვადასხვა ასაკსა და სოციუმში. აღსანიშნავია ისიც, რომ მოზარდობის ხანის შემდეგ, მეორე ენის შესწავლა მეტ სირთულესთანაა დაკავშირებული. შედარებით მარტივია მისი შესწავლა სენსიტიურ პერიოდში, ანუ პირველივე წლებიდან. სწორედ გამოცდილება განსაზღვრავს თუ რომელ ენაში იქნება ბავშვი უფრო თავისუფლად მოსაუბრე. ბილინგვი იყოფა სამ სხვადასხვა ტიპად: შედგენილი ბილინგვი (compound bilingual) - ადამიანი, ვინც ორ ენას ერთსა და იმავე გარემოში სწავლობს და შეუძლია ერთი და იგივე ცნების ორივე ენაზე თანაბრად კარგად გადმოცემა. კოორდინირებული ბილინგვი (coordinate bilingual) - ვინც ორ ენას სხვადასხვა კონტექსტში (მაგალითად, სახლი და სკოლა) იძენს, საიდანაც ერთ-ერთი არის დომინანტი. დაქვემდებარებული ბილინგვი (subordinate bilingual) - ადამიანი, რომლის მეტყველებაში მეორე ენა წარმოდგენილია პირველის დახმარებით. ამ შემთხვევაში, მშობლიური ენაა დომინანტი.
დაბალანსებული ბილინგვები
ბილინგვების უმეტესობა იყენებს ერთ ენას სამსახურში, ხოლო მეორე ენას სახლში ან თემის წევრებთან კომუნიკაციისას. ბალანსი შესაძლებელია არსებობდეს იმ დროსაც, როცა ინდივიდს ორივე ენაში თანაბრად დაბალი ენობრივი კომპეტენცია გააჩნია. თუმცა, დაბალანსებული ბილინგვიზმი ყოველთვის ასოცირდება ორი ენის კარგად ფლობასთან. ბავშვი, რომელსაც შეუძლია სწავლა ორ ენაზე, აღიქმება, როგორც დაბალანსებული ბილინგვი. დაბალანსებული ბილინგვიზმის ცნება განავითარეს კუკმა (1992, 2002) და გროსიენმა (1994, 2001) და შემოიტანეს ბილინგვიზმის მონოლინგვური და ერთიანი ხედვების ცნებები. ბილინგვიზმის მონოლინგვური ხედვა ბილინგვს განიხილავს, როგორც ორ მონოლინგვალს, რომელიც ერთიანდება ერთ ინდივიდში, ხოლო ბილინგვიზმის ერთიანი ხედვა, ამტკიცებს, რომ ბილინგვი არის ინდივიდი, რომელსაც გააჩნია ერთი უნიკალური ლინგვისტური პროფილი.
ბილინგვიზმის გამომწვევი მიზეზები
ბილინგვიზმის გამომწვევი ოთხი მიზეზი არსებობს, რომელთაგანაც პირველი არის — არჩევანი. ბილინგვად ჩამოყალიბება შეიძლება განაპირობოს ენის მიმართ ინტერესმა. რადგანაც არჩევანი მოტივირებულია, ამ არჩევანის უპირატესობა კოგნიტურ უნარებს განავითარებს. ბილინგვიზმი ასევე აფერხებს კოგნიტურ დაავადებებს, როგორიცაა ალცჰაიმერი და აფაზია. ბილინგვიზმის უარყოფით მხარედ შესაძლებელია მივიჩნიოთ რეცეპციული ბილინგვიზმი, რაც გულისხმობს ორი ენის გაგებას, მაგრამ მხოლოდ ერთზე საუბარს. ბილინგვიზმი შეიძლება ჩაითვალოს უპირატესობად დასაქმების თვალსაზრისით. მეორე მიზეზია ადგილმდებარეობა. გეოგრაფია დიდ როლს ასრულებს ადამიანის ბილინგვად ჩამოყალიბებაში, რადგან შესაძლებელია ის იძულებით გახდეს ბილინგვი. მსოფლიოს მრავალ რეგიონში ცხოვრობს რამდენიმე მცირე ჯგუფი, რომლებიც ლაპარაკობენ სხვადასხვა ენაზე და იმისთვის, რომ აქტიურად ჩაერთონ ყოველდღიურ საქმიანობაში, მათ ხშირად უწევთ მეორე ან მესამე ენის სწავლა. ეს ფაქტორები განაპირობებს კულტურულ მრავალფეროვნებას. მესამე მიზეზი, რაც იწვევს ბილინგვიზმს არის მიგრაცია. ცხადია, როდესაც ხალხი საცხოვრებლად სხვაგან მიემგზავრება, მათ უწევთ ისწავლონ იმ ქვეყნის ენა, სადაც საკუთარი თავის რეალიზებას შეძლებენ. ყველაზე მეტად გავრცელებული მიზეზიც სწორედ მიგრაციაა. მიუხედავად იმისა, რომ ბევრი არ ფლობს სრულყოფილად მეორე ენას, ისინი ახერხებენ კომუნიკაციას და კვლავ აქტიურად იყენებენ მშობლიურ ენას ოჯახში. მეოთხე არის რელიგიური მიზეზები. ზოგიერთი რელიგიის წარმომადგენელი, მიიჩნევს რომ მათი ენა არის „საღვთო ენა“. ზოგი მიესალმება ბილინგვიზმს მათი რელიგიის გავრცელების გამო.
აქტიური და პასიური ბილინგვიზმი
ზოგიერთი ადამიანი სრულყოფილად ფლობს ორ ენას, მაგრამ სხვადასხვა სიტუაციაში უპირატესობას ანიჭებს ერთ-ერთ მათგანს. თუმცა, არის შემთხვევები, როდესაც ადამიანს შეუძლია ერთ ენაზე სრულყოფილი კომუნიკაცია, ხოლო მეორე ენაზე ნაწილობრივ. მაგალითად, ესმის, მაგრამ ვერ ლაპარაკობს. ამ კუთხით განასხვავებენ აქტიურ და პასიურ ბილინგვიზმს. აქტიური ბილინგვიზმი გულისხმობს ადამიანის უნარს წარმატებულად გამოიყენოს ენის ოთხი ძირითადი კომპონენტი — მოსმენა, ლაპარაკი, კითხვა და წერა. ხშირად კომპეტენციის დონე განსხვავდება ერთმანეთისგან თითოეულ უნარში, რასაც ფუნქციურ ბილინგვიზმს უწოდებენ. პასიურია ბილინგვიზმი როდესაც ადამიანს ბავშვობიდან აქვს მეორე ენის საკმარისი ცოდნა, ჩამოყალიბებული აქვს საკომუნიკაციო უნარ-ჩვევები, მაგრამ არ აქვს საკმარისი კომპეტენცია.
კოდის ცვლა
ენის ტრანსფერია, როცა ბილინგვს გადააქვს ერთი ენის გრამატიკა, წესები თუ სტრუქტურა მეორეში. ენის ტრანსფერი წყდება მაშინ როცა ენას უკეთ ეცნობა ბილინგვი. კოდის ცვლა (code switching) არის ერთდროულად ორ ენაზე, ან იმავე ენის ორი დიალექტისა თუ რეგისტრის ცვლა. კოდის ცვლა ბევრად უფრო ხშირად ხდება საუბარისას, ვიდრე წერილობით ფორმატში. მას კოდის შერევას (code-mixing) და სტილის შეცვლასაც (style-shifting) უწოდებენ. დაბალანსებული ბილინგვები ძალიან იშვიათად არღვევენ ორივე ენის გამოყენების წესებს კოდის ცვლის დროს. კოდის ცვლა არ ნიშნავს იმას, რომ ბილინგუალს აქვს ენობრივი შეფერხება ან არ შეუძლია ორივე ენის განცალკევება. მათი მთავარი მიზანია კომუნიკაციის ხელშეწყობა. კოდის შერევის გამოყენების მიზეზები:
ბილინგვიზმის გავლენა ადამიანის აზროვნებაზე
ხშირად ჩნდება კითხვა, უშლის თუ არა ხელს ორი ენის ერთდროულად დაუფლება ბავშვის კოგნიტურ განვითარებას. დღეს მკვლევართა უმრავლესობა თვლის, რომ ორი ენის ერთდროულად დაუფლება კარგია, როგორც ლინგვისტური თვალსაზრისით, ასევე, კოგნიტური განვითარებისთვისაც. ენის დაუფლების საწყის სტადიაზე, ბილინგვი ბავშვები უფრო ნაკლებ კოგნიტურ შესაძლებლობებს ავლენენ, ვიდრე ერთ ენაზე მოსაუბრე ბავშვები. თუმცა, ორივე ენის სრულად დაუფლების შემდეგ, მათ უკეთესი მაჩვენებელი აქვთ, როგორც ლინგვისტური, ასევე კოგნიტური თვალსაზრისით. გარდა ამისა, ბილინგვებს უკეთ აქვთ განვითარებული მეტალინგვისტური აღქმა. მათ უკეთ იციან გრამატიკული წესები და კონსტრუქციები. ბილინგვებს გააჩნიათ უკეთესი ანალიტიკური აზროვნება ენებთან მიმართებაში, ენისა და აღქმის უკეთესი სტრუქტურა და უკუკავშირზე სწორად რეაგირების უნარი. იანკო-უორალმა (1972) სამხრეთ აფრიკაში ჩატარებულ კვლევაში დაადგინა, რომ ბილინგვ ბავშვებს უკეთესად შეუძლიათ სიტყვების სემანტიკური მნიშვნელობის დადგენა და მათი გამოყენება მონოლინგვალ ბავშვებთან შედარებით (1972). ასევე, ბილინგვები უფრო მგრძნობიარენი არიან ინტერპერსონალური უკუკავშირის მიმართ და უფრო ადვილად შეუძლიათ გადაერთონ სხვადასხვა საკომუნიკაციო ტიპის დავალებების შესრულებისას. გარდა ამისა, კულტურულ უპირატესობად შეიძლება ჩაითვალოს კულტურის გაცნობა, რაც ხელს უწყობს ადამიანის ტოლერანტად ჩამოყალიბებას. სხვადასხვა ენაში არსებული სიტყვებისა და თავისებური გამოთქმების დაუფლების საფუძველზე, იგი ხდება სხვა კულტურის ნაწილი.
ლიტერატურა
კატეგორია:ენათმეცნიერება კატეგორია:სოციოლინგვისტიკა
ალქიოი (პოსოფის რაიონი)
ალქიოი (Alköy) — სოფელი პოსოფის რაიონში, არტაანის პროვინცია, თურქეთი. მდებარეობს არტაანიდან 87 კილომეტრში, ხოლო რაიონის ცენტრ პოსოფიდან 6 კილომეტრში. 2019 წლის მონაცემებით სოფელში 154 ადამიანი ცხოვრობს.
სოფლის ძველი ისტორიული, ქართული სახელწოდებაა ალი.
სქოლიო
კატეგორია:პოსოფის რაიონის სოფლები
ავსტრია-უნგრეთის კომპრომისი
1867 წლის ავსტრია-უნგრეთის კომპრომისი (Ausgleich, Kiegyezés) — შეთანხმება, რომლის შედეგადაც ავსტრია-უნგრეთის იმპერიაში დაწესდა ორმაგი მონარქია. კომპრომისმა აღიარა უნგრეთის სამეფოს ნაწილობრივი სუვერენიტეტი, რომელიც აღარ წარმოადგენდა ავსტრიის იმპერიის ნაწილს. მოხდა ჰაბსბურგების მიწების რეორგანიზაცია და ავსტრია–უნგრეთს შორის ურთიერთობა გარდაიქმნა რეალურ კავშირად. ავსტრიულ ცისლეიტანიის და უნგრულ ტრანსლეიტანიის მიწებს ჰყავდათ ცალ ცალკე პარლამენტი და პრემიერ მინისტრი. კავშირს ჰყავდა ერთი მეთაური, რომელიც ორ ტიტულს ატარებდა ავსტრიის იმპერატორის და უნგრეთის მეფის.
რესურსები ინტერნეტში
კატეგორია:უნგრეთის ისტორია კატეგორია:ავსტრიის ისტორია კატეგორია:ავსტრია-უნგრეთის ისტორია
თვითმკვლელობა სამხრეთ კორეაში
თვითმკვლელობა სამხრეთ კორეაში — სერიოზული და მასშტაბური პრობლემა, რომლის მიხედვითაც ქვეყანა ჯანდაცვის მსოფლიო ორგანიზაციის აღრიცხვით მეორეა ყველაზე დიდი მაჩვენებლით და ასევე პირველი OECD-ის რეიტინგით.
განვითარებულ ქვეყნებს შორის თვითმკვლელობის ყველაზე მაღალი მაჩვენებლის ერთ-ერთი მიზეზია სუიციდის მაღალი მაჩვენებელი ხნიერ ხალხში. თვითმკვლელობის სიჭარბე სამხრეთ კორეელ მოხუცებს შორის განპირობებულია ფართოდ გავრცელებული „სიღარიბე სამხრეთ კორეაში - სიღარიბე სამხრეთ კორეაში ხანში შესულ მოქალაქეებს შორის-თი“, თანაც ხნიერი მოსახლეობის თითქმის ნახევარი ცხოვრობს ასე - სიღარიბის ზღვარის ნორმაზე ნაკლებ სიტუაციაში. ცუდად დაფინანსებული სოციალური დახმარება უბიძგებს მათ თავი მოიკლან, არ სურთ ოჯახების ფინანსებისთვის ზედმეტი ტვირთი გახდნენ, რადგანაც ძველი სოციალური სტრუქტურა, სადაც შვილები ზრუნავდნენ მშობლებზე 21-ე ასწლეულში აღმოფხვრილია. შედეგად, სოფლის ტერიტორიაზე მცოხვრებ მოქალაქეებს შორის თვითმკვლელობის მაჩვენებელი მეტად მაღალია.
თუმცა მთავრობის აქტიურმა მცდელობამ კურსი დაეწიათ ეფექტიურობა გამოიჩინა 2014 წელს, როდესაც 100 000 სულ მოსახლეზე 27,3 თვითმკვლელობა მოდიოდა, რაც 4.1 %-ით ნაკლებია, ვიდრე 2013 წელს (28,5 ადამიანი) და ყველაზე დაბალია 6 წლის განმავლობაში 26,0 ადამიანის შემდეგ 2008 წელს.
ასაკი
მოხუცებს შორის თვითმკვლელობის უკიდურესად მაღალი დონის მაჩვენებელი სამხრეთ კორეის რეიტინგის, მაღალი საშუალო ჯამის პირველი განმაპირობებელი ფაქტორია. ბევრი გაღარიბებული მოხუცი თავს იკლავს იმის გამო რომ არ უნდა ოჯახს ზედმეტი ხარჯები მოუტანოს, რადგანაც სამხრეთ კორეული სოციალური დახმარების სისტემა ცუდადაა დაფინანსებული და ის ტრადიცია რომ შვილმა უნდა მოუაროს მშობელს 21-ე საუკუნეში დაკარგულია, რის შედეგადაც სოფლებში მცხოვრებ ხალხში თვითმკვლელობის მაჩვენებელი მაღალია.
თუმცა საშუალო სკოლისა და კოლეჯის მოსწავლეებში დონე უფრო დაბალია ვიდრე მოხუცებში, თვითმკვლელობის მაჩვენებლი საშუალოზე მაღალია.
სქესი
საშუალოდ მამაკაცთა თვითმკვლელობის მაჩვენებლი ორჯერ მეტია ვიდრე ქალების. ამის მიუხედავად, თვითმკვლელობის მცდელობის მაჩვენებელი ქალებში უფრო მაღალია, ვიდრე კაცებში. გამოძიების მიხედვით, რადგანაც მამაკაცები იყენებენ მეტად სასტიკ და სასიკვდილო მეთოდებს თავის მოსაკვლავად, მათში უფრო მაღალია გარდაცვალების დონე თვითმკვკლელობის მიზეზით ვიდრე ქალებში. რისკის შეფასების შკალა (RRRS), რომელიც საზღვრავს მეთოდის სიკვდილიანობის კოეფიციენტს, 5 რისკითა და 5 გადარჩენის ფაქტორის შეფარდებით, საშუალოდ 37,8 მამაკაცებს მიუჩინა და 34.00 ქალბატონებს. გამოეძიებებიდან ერთ-ერთმა დაასკვნა, რომ ქალები თვითმკვლელობის ჩადენას უფრო მეტად დემონსტრაციისთვის ცდილობენ, იმ დროს როდესაც მამაკაცები თავს კონკრეტული მიზნისთვის იკლავენ.
სოციალურ-ეკონომიკური სტატუსი
სოციალურ-ეკონომიკური სტატუსი გამოითვლება განათლებული მოსახლეობით, ურბანიზაციის დონითა და ჩამორთმეული საცხოვრებელი ადგილების მიხედვით. დაბალი სოციალურ-ეკონომიკური სტატუსი, მაღალი სტრესი, არაადეკვატური ძილი, თამბაქოსა და ალკოჰოლის მოხმარება დაკავშირებულია თვითმკვლელობის ტენდეციებთან მოზარდებს შორის. ეკონომიკური სირთულეების ფაქტორი აღნიშნულია როგორც ყველაზე ხშირად ნახსენები მიზეზი მოხუცთა თვითმკვლელობისთვის. რადგანაც ხნიერი მოსახლეობის 71,4% გაუნათლებელია და მათგან 37,1% ცხოვრობს სოფლის ტერიტორიაზე, ისინი დიდი ალბათობით ეკონომიკური პრობლემების წინაშე დგებიან, რასაც ისინი ჯანმრთელობისა და ოჯახური პრობლემებამდე მიყავს. ყველა ეს ფაქტორი, ერთად ზრდის სუიციდისა და სიცოცხლის დასასრულის იდეებს.
მეთოდები
იმის გამო, რომ სამხრეთ კორეის კანონმდებლობა ცეცხლსასროლი იარაღის შეძენას ზღუდავს, სამხრეთ კორეის ქალთა მხოლოდ ერთი მესამედი თვითმკვლელობის ჩადენისთვის ძალადობრივ მეთოდებს იყენებს. მოწამვლა უფრო მეტად გამოყენებადი მეთოდია სამხრეთკორეელი ქალებისთვის, ამასთანავე მოსახლეობის ასეთი თვითმკვლელობების ჯგუფის სიკვდილის ნახევარს პესტიციდები წარმოადგენენ. 1996 წლიდან 2005-მდე თვითმკვლელობების 58,3% შესრულებული იყო პესტიციდიური მოწამვლით. სხვა გავრცელებული მეთოდი, რომლის გამოყენებითაც სამხრეთ კორეელები თავს იკლავენ - ჩამოხრჩობაა. ჯონ ეთ ალ.-ის კვლევამ აჩვენა განსხვავება მეთოდებს შორის რომლებსაც იყენებენ სუიციდის ჩამდენები რომლებიც გეგმავენ ან არ გეგმავენ თავიანთ ქმედებებს. დაუგეგმავი სუიციდის ჩამდენები ამჯობინებენ მომწამვლელ ნივთიერებებს.
ცნობილი შემთხვევები
thumb|right|[[ლი ონ-ჯუმ დაასრულა სიცოცხლე თვითმკვლელობით 24 წლის ასაკში.]]
thumb|right|პრეზიდენტი [[ნო მუ ჰიენი 2009 წლის 23 მაისს თვითმკვლელობის შედეგად გარდაიცვალა, თავის სოფელ ბონჰა მეულში სახლის უკან მყოფი 45 მეტრის კლდიდან გადახტა.]]
2005 წელს მსახიობმა ლი ონ-ჯუმ, რამდენიმე პოპულარული ფილმის, მათ შორის „ტაეგუკის“ და „ალისფერი ასოს“ ვარსკვლავმა, ჩაიდინა თვითმკვლელობა 24 წლის ასაკში. ყოფილმა პრეზიდენტმა ნო მუ ჰიენმა 2009 წლის 23 მაისს სიცოცხლე თვითმკვლელობით დაასრულა – იგი კლდიდან გადმოხტა. სუპერმოდელმა კიმ დაულმა 2009 წლის 19 ნოემბერს თვითმკვლელობა პარიზში ჩაიდინა.
მრეწველობის მაგნატმა სუნ ვან-ჯონგმა თვითმკვლელობა 2015 წლის აპრილში კორუფციაში დადანაშაულების ფონზე ჩაიდინა და დატოვა ბოლო წერილი, სადაც მოიხსენიებდა პიროვნებებს, რომელთა კორუპციაში მონაწილეობასაც ამტკიცებდა. შემსრულებელი U;Nee ჩამოხრჩობით გარდაიცვალა 2007 წელს, 25 წლის ასაკში. „ერის მსახიობმა ჩოი ჯინ სილმა“ სიცოცხლე თვითმკვლელობით 2008 წელს დაასრულა, ისევე როგორც მისმა ყოფილმა მეუღლემ ჩო სუგმინმა 2013 წელს.
აგრეთვე აღსანიშნავია თვითმკვლელობის შემთხვევები ტრაგედიებზე საპასუხოდ. ბორან „Sewol“-ის ჩაძირვიდან მეორე დღეს 2014 წლის აპრილში, გადარჩენილმა მაღალკლასელმა თავი მოიკლა. მან ორგანიზება გაუწია სტუდენტთა გამგზავრებას. თვითმკვლელობაში ეჭვმიტანილი ბორანების კომპანიის პრეზიდენტიც მოგვიანებით გარდაცვლილი იპოვეს. 2014 წლის ოქტომბერში სახელმწიფო უსაფრთხოების თანამშრომელმა სიცოცხლე თვითმკვლელობით დაასრულა მას შემდეგ, რაც კეი-პოპ ჯგუფ 4Minute-ის კონცერტზე, რომელზეც იგი ზედამხედველი იყო, დაზიანებული ლითონის გისოსებით 16 ადამიანი დაიღუპა. .
მედია
კვლევების მიხედვით, სამხრეთ კორეაში ცნობილი პირების სიკვდილის შემდეგ აგორდა თვითმკვლელობების ტალღა. კვლევებმა აჩვენეს, რომ ცნობილი პირების თვითმკვლელობებიდან თერთმეტი შემთხვევიდან სამმა გაზარდა სუიციდის დონე მოსახლეობაში. შესწავლილი იქნა სხვადასხვა ფაქტორები, ისეთები როგორიცაა სეზონურობა და უმუშევრობის დონე, თუმცა, მიუხედავად ამისა, ცნობილი ადამიანების თვითმკვლელობების შეფარდებას ცხრა კვირასთან მეტად გაეზარდა ეს რეიტინგი.
სქოლიო
კატეგორია:სამხრეთი კორეა კატეგორია:სამხრეთ კორეული კულტურა კატეგორია:თვითმკვლელობა
Netflix and chill
მინი| [[გრაფიტი Netflix-ის შტაბ-ბინის წინ ლოს გატოსში, კალიფორნია]] "Netflix and chill" — ინტერნეტ ჟარგონი, რომელიც გამოიყენება როგორც ევფემიზმი შემთხვევითი სექსითვის. 2015 წლისთვის, "Netflix and Chill" გახდა ინტერნეტ-მიმი.
ფრაზა პირველად გამოიყენა "NoFaceNina"-მ 2009 წლის 21 იანვარს თავის ტვიტში. მან თქვა: ფრაზის ადრეული გამოყენება სექსუალური კონოტაციების გარეშე იყო, გულისხმობდა უბრალო Netflix-ის ყურების აქტს. 2013 წლისთვის, Netflix-ის პოპულარობა შეერთებულ შტატებში მნიშვნელოვნად გაიზარდა, სერვისს მილიონობით აბონენტი შეემატა, ამ ფრაზამაც მაშინ შეიძინა თანამედროვე მნიშვნელობა.
სქოლიო
კატეგორია:ინტერნეტ-მიმები კატეგორია:Netflix კატეგორია:ქსელური ჟარგონები
ქოლგოსანა
ქოლგოსანა (Cephalopterus) — დიდი ზომის ფრინველთა გვარი კოტინგისებრთა ოჯახისა. გავრცელებული არიან სამხრეთ ამერიკის ტროპიკებში. მათთვის ყველაზე დამახასიათებელი ნიშანია ბუმბულებისგან შემდგარი გრძელი, ბიბილოს ფორმის ქოჩორი თავზე და ქვევით ჩამოშვებული კანის ნაკეცი კისერზე, რომელიც ყველა მხრიდან ბუმბულითაა შემოსილი. ერთი შეხედვით ყვავებს წააგვანან. ნისკარტიც ყვავისას წააგავს, თუმცა უფრო ბრტყელია. ბინადრობენ ტყეებში. უმთავრესად ნაყოფებით იკვებებიან. მათი ძახილი ძროხის ან ხბოს ბღავილს წააგავს. დებენ 2 თეთრ კვერცხს. გვარში 3 სახეობაა, რომელთაგან ყველაზე მეტად ცნობილია ამაზონის ქოლგოსანა (С. ornatus), რომელიც ამაზონის ზემო წელზეა გავრცელებული; შეფერილია შავად.
სქოლიო
*
რუჟანის სასახლე
300px|მინიატიურა|რუჟანის სასახლის ხედი რუჟანის სასახლე (Ружанскі палац) — XVII საუკუნის არქიტექტურის ძეგლი ბელარუსის სოფელ რუჟანში. განეკუთვნებოდა საპეგების საგვარეულოს.
რუჟანის სასახლე ააგეს 1602 წელს ლიტვის დიდი სამთავროს კანცლერის ლევ საპეგის დაკვეთით. მშენებლობის დაწყების ზუსტი თარიღი უცნობია. ასევე უცნობია არქიტექტორის ვინაობაც. 1770-იან წლებში სასახლე ფაქტობრივად თავიდან ააშენეს, საქსონიელი არქიტექტორის ი. ბეკერის ხელმძღვანელობით. 1784 წელს სასახლეს სტუმრობდა პოლონეთის მეფე და ლიტვის დიდი მთავარი სტანისლავ II პონიატოვსკი. პოლონეთის მესამე დანაწილების შემდეგ საპეგები გადავიდნენ მეფის ხელისუფლების ოპოზიციაში, სასახლის მშენებლობა შეწყდა. 1831 წელს, პოლონეთის აჯანყების შემდეგ სასახლე საპეგებს ჩამოერთვათ და გადაეცა ებრაელ ბიზნესმენს, რომელმაც აქ გახსნა საქსოვი ფაბრიკა.
რესურსები ინტერნეტში
კატეგორია:ბელარუსის ციხესიმაგრეები
მაია წყნეთელი (ფილმი)
მაია წყნეთელი — 1959 წლის ქართული მხატვრული ფილმი, რომლის დამდგმელი რეჟისორია რეზო ჩხეიძე. სცენარის ავტორია ვალერიან კანდელაკი. კომპოზიტორი სულხან ცინცაძე. მთავარ როლშია ლეილა აბაშიძე.
ფილმი გადაღებულია ვლადიმერ კანდელაკის ამავე სახელწოდების მოთხრობის მიხედვით. ფილმის პრემიერა შედგა ქალაქ თბილისში, 1959 წლის მაისში. საკავშირო ეკრანზე პირველი ჩვენება შედგა 1960 წლის 29 თებერვალს.
მოძალადე ბატონის მკვლელობისთვის სოფლიდან გამოქცეული, ბიჭად გადაცმული წყნეთელი გლეხის გოგო მაია გზად ტყვეებით მოვაჭრე თავადს გადაეყრება. შეუტევს, ტყვეებს გაათავისუფლებს და მოღალატე თავადს მეფე ერეკლეს მიგვრის.
მათე-ბიჭად მონათლული მაია ყმების გაყიდვაში ამხელს თავადებს, რომლებიც შეთქმულებას მოუწყობენ და დილეგში გამოამწყვდევენ. მათე თავზე ხელაღებული სიმამაცისთვის, სიმარჯვისათვის, ალერსიანი სიმღერებისათვის უყვარდათ.
მათეს ბერიკებად გადაცმული მეგობრები გაათავისუფლებენ და შემოსეული მტრის წინააღმდეგ მებრძოლ მეფის ჯარს შეუერთდებიან. დაჭრილი მათე თავისი ქალობის საიდუმლოს უახლოეს მეგობარ ვაჟს მხოლოდ სიკვდილის წინ გაუმხელს.
რესურსები ინტერნეტში
კატეგორია:1959 წლის ქართული ფილმები კატეგორია:ქართულენოვანი ფილმები კატეგორია:სსრკ-ის ფილმები
ქურდის დაჭერა (ფილმი)
ქურდის დაჭერა (To Catch a Thief) — ალფრედ ჰიჩკოკის რომანტიკული თრილერი. გადაღებულია 1955 წელს ამავე სახელწოდების ნოველის მიხედვით. ფილმის მოქმედება ფრანგულ რივიერაზე ვითარდება.
რესურსები ინტერნეტში
კატეგორია:1955 წლის ფილმები კატეგორია:ინგლისურენოვანი ფილმები კატეგორია:ამერიკული ფილმები კატეგორია:ალფრედ ჰიჩკოკის ფილმები კატეგორია:რომანებზე დაფუძნებული ფილმები
მომიკი
right|thumb|170px|[[ხაჩკარი, 1306]] მომიკი (Մոմիկ; დ. XIII საუკუნე — გ. XIV საუკუნე) — სომეხი არქიტექტორი და მხატვარი. წარმოშობით ვაიოცძორიდან. გლაძორის უნივერსიტეტის კუსდამთავრებული. ოსტატ სირანესის მოსწავლე. სომხური მინიატურების სფეროში გლაძორის სკოლის ცნობილი წარმომადგენელი.
მომიკი დიდი ხნის მანძილზე მუშაობდა კილიკიაში, შემდეგ დაბრუნდა სამშობლოში და სიუნიქში გავლენის მოქნე სტეფანოს ორბელიანის კარზე მიიღო სკულპტორისა და მინიატურისტის თანამდებობა.
მომიკის პროექტით და ხელმძღვანელობით აშენდა არენის ღვთისმშობლის ეკლესია (1321 წ.), რომელიც დღემდეა შემონახული. მომიკის განვითარების უმაღლესი მწვერვალია ნორავანქის მონასტერი (1339 წ.), სიუნიქის მიტროპოლიტის საკათედრო ტაძარი.
ლიტერატურა
კატეგორია:სომეხი არქიტექტორები
ჰერმენევტიკული სტილი
ჰერმენევტიკული სტილი — ლათინური ენის სტილი რომაული და ადრეული შუა საუკუნეების პერიოდში, რომელიც ხასიათდება უჩვეულო და იდუმალი სიტყვების ფართო გამოყენებით, განსაკუთრებით ძველბერძნული სიტყვებით. ლათინური განათლება მეცხრე საუკუნეში დაკნინდა, მაგრამ როდესაც იგი აღდგა მეათე საუკუნეში, ჰერმენევტიკული სტილი გახდა ძალზედ გავლენიანი. განსხვავებით კონტინენტური ევროპისგან, სადაც მსგავს სტილს მხოლოდ მწერლების უმცირესობა თუ იყენებდა, მეათე საუკუნის ინგლისში მან საყოველთაო აღიარება ჰპოვა. ნორმანების მიერ ინგლისის დაპყრობის შემდეგ კი მან მნიშვნელობა დაჰკარგა.
ლიტერატურა
კატეგორია:შუა საუკუნეების ლიტერატურა
სიმეონ პოლოცკელი
სიმეონ პოლოცკელი (დ. 12 დეკემბერი, 1629 — გ. 25 აგვისტო, 1680) — აღმოსავლეთსლავური კულტურის მოღვაწე, მწერალი, პოეტი, ენციკლოპედისტი, სასახლის ასტროლოგი, რელიგიური მოღვაწე. რუსეთის მეფის ალექსი I-ის შვილების ალექსის, სოფიასა და თედორეს აღმზრდელი.
დაიბადა 1629 წელს პოლოცკში, რომელიც მაშინ შედიოდა ლიტვის დიდი სამთავროს შემადგენლობაში. გარდაიცვალა 1680 წელს.
სქოლიო
კატეგორია:ბელარუსი მწერლები კატეგორია:დაბადებული 1629 კატეგორია:გარდაცვლილი 1680
კალაპანი
კალაპანი (ოფიციალურად ქალაქი კალაპანი; ტაგ: Lungsod ng Calapan) — მესამე კლასის შემადგენელი ქალაქი და აღმოსავლეთ მინდოროს პროვინციის დედაქალაქი ფილიპინებში. 2015 წლის აღწერით, ქალაქის მოსახლეობა 133 893 ადამიანს შეადგენს.
კალაპანის ნავსადგური კუნძულ მინდოროს უდიდესი და ყველაზე დატვირთული ნავსადგურია. ბატანგასის საერთაშორისო ნავსადგურიდან კალაპანის პორტამდე მანძილის დაფარვა ბორნებით 45 წთ-ში შეიძლება. კალაპანი მიმაროპის რეგიონის ორი ქალაქიდან ერთ-ერთია (მეორე პუერტო-პრინსესაა, რომელიც პალავანზე მდებარეობს). კალაპანი რეგიონის ადმინისტრაიცული ცენტრის ფუნქციას ასრულებს. ქალაქი აღმოსავლეთ მინდოროს პროვინციის კომერციული, ინდუსტრიული, სატრანსპორტო, საკომუნიკაციო, რელიგიური და საგანმანათლებლო ცენტრია.
ისტორია
კალაპანი თავდაპირველად პატარა სოფელი იყო. პირველი რელიგიური რაიონი ბაკოში შეიქმნა, რომელიც 1733 წელს კალაპანს მიეკუთვნა და მისი იურისდიქცია ჩრდილოეთ მინდოროს საეკლესიო ტერიტორიებზე გავრცელდა.
1837 წელს პროვინციის დედაქალაქი პუერტო-გალერიდან კალაპანში გადავიდა. 1902 წლის 13 ივნისს მინდორო მარინდუკეს ნაწილი გახდა, რის შემდეგაც პროვინციული დედაქალაქი კიდევ ერთხელ პუერტო-გალერაში გადავიდა. იმავე წლის 10 ნეომბერს მინდორო მარინდუკეს გამოეყო და 1903 წელს კალაპანი კიდევ ერთხელ პროვინციულ დედაქალაქად გამოცხადდა.
გეოგრაფია
კალაპანს ჩრდილოეთიდან კალაპანის ყურე ესაზღვრება, სამხრეთიდან და სამხრთ-აღმოსავლეთიდან — ნაუჯანი, დასავლეთიდან — ბაკო. ქალაქი ჩრდილოეთ განედის 13°12.6 და 13°27’ და აღმოსავლეთ გრძედის 121°17’ სარტყელში მდებარეობს. ქალაქი ბატანგასის პროვინციის უახლოესი წერტილიდან 28 საზღვაო მილით (52 კმ) არის დაშორებული, ქალაქ ბატანგასიდან — 45 კმ-ით სამხრეთით, ხოლო მანილიდან — 130 კმ-ით სამხრეთით.
ქალაქის ფართობი 25.06 კმ²-ია და 62 ბარანგაისგან შედგება. 22 ბარანგაის ურბანული სტატუსი აქვს, ხოლო 40 არაურბანულია. ქალაქის იურისდიქცია ვრცელდება ბაკოს კუნძულებზე და კალაპანის ყურეში მდებარე სილონაის ორ პატარა კუნძულზე.
ქალაქი ვრცელ ვაკეზეა გაშენებული, რომელსაც მდინარეები კვეთს, ხოლო სანაპიროს პერიფერიაზე ჭარბტენიანი ტერიტორიები მდებარეობს. უმაღლესი წერტილი, ბულუსანის ბორცვი ზღვის დონიდან 187 მეტრის სიმაღლეზე მდებარეობს.
ქალაქი 62 ბარანგაიდ იყოფა. 2015 წლის მონაცემებით, ყველაზე მეტი მოსახლეობა ლუმანგ-ბაიანის ბარანგაის ჰყავდა, ხოლო ყველაზე ცოტა — ცენტრალური სან-ვისენტეს ბარანგაის.
კლიმატი
კალაპანში რბილი კლიმატია. მშრალი სეზონი ნოემბრიდან აპრილამდე გრძელდება, ხოლო წვიმების სეზონი წელიწადის დანარჩენ დროს მოიცავს. თებერვალსა და მარტში ყველაზე მცირე ნალექი მოდის, ყველაზე ნალექიანი თვეები ოქტომბერი და ნოემბერია. საშუალო წლიური ნალექიანობის მაჩვენებელი 2 500 მმ-დან 4 500 მმ-დეა (ქალაქის სამხრეთ-დასავლეთ ნაწილში). საშუალო დღიური ტემპერატურა 22.9-დან 28.3 °C-მდეა (73.2-82.9 °F)
ქარის მიმართულება ცვალებადია. ჩრდილო-აღმოსავლეთის მუსონები აგვისტოში,ნოემბერში, დეკემბერში და იანვრიდან მარტამდე ქრის. აღმოსავლეთიდან ჩრდილო-აღმოსავლეთით — აპრილში; სამხრეთ-აღმოსვლეთიდან სამხრთით — მაისსა და ივნისში; ჩრდილო-აღმოსავლეთიდან სამხრეთით — ივნისსა და სექტემბერში, ხოლო აღმოსავლეთის — ოქტომბერში.
კალაპანის ტენიანობის მაჩვენებელი 81%-ს უდრის. ფილიპინების ამინდის ბიუროს კლასიფიკაციით, კალაპანში III ტიპის კლიმატია, რაც მთელი წლის მანძილზე მცენარეთა მოშენებას უწყობს ხელს.
ეკონომიკა
კალაპანი პროვინციის ინდუსტრიული კერაა. კალაპანის ეკონომიკის წამყვანი დარგები სოფლის მეურნეობა და თევზჭერაა. ქალაქის წლიურ შემოსავალში დიდი ადგილი უკავია სამანქანო მრეწველობასა და ტურიზმს, რის გამოც იგი ბოლო ათწლეულში ფილიპინების ერთ-ერთი ყველაზე სწრაფად მზარდი ქალაქია.
1998 წლიდან ქალაქი სწრაფად იზრდება. სპეციალური განვითარების სივრციის დაარსების შემდეგ, განსაკუთრებით მსუბუქი მრეწველობის ეკოზონისა, რომელიც ურბანული განვითარების ტერიტორიაზეა განლაგებული, ქალაქის ეკონომიკური შესაძლებლობები გაიზარდა. ამგვარი ინდუსტრიები სოფლის მეურნეობაზე, ხელოსნობაზე, ავეჯის დამზადებასა და სხვა საქმიანობებზეა დაფუძნებული.
კალაპანი ფილიპინების ეკონომიკაში წამყვან როლს ასრულებს, რადგანაც ქვეყანაში საკვების მწარმოებელი ერთ-ერთი მთავარი ცენტრია. ქალაქი ეროვნული დედაქალაქის რეგიონსა და ლუსონის დიდი ნაწილში ბრინჯის მთავარი ექსპორტიორია, რის გამოც სასოფლო-სამეურნო-პროგრესირებად და ურბანიზებულ ქალაქად ყალიბდება. ხუთი მთავარი პროდუქტია: ბრინჯი, ციტრუსები, ბანანი, რამბუტანი და ლანგსატი (Lansium parasiticum), ხოლო ხუთი მთავარი ინდუსტრია: ვაჭრობა, ტურიზმი, მომსახურების სფერო, საზღვაო და აკვაკულტურა და საკვების დამუშავებაა.
განათლება
ქალაქში რამდენიმე უმაღლესი საგანმანათლებლო დაწესებულება მდებარეობს. ქალაქისა და აღმოსავლეთ მინდოროს უდიდესი საგანმანათლებლო ინსტიტუტი კათოლიკური კალაპანის საღვთო კოლეჯია. სხვა კერძო უმაღლეს საგანმანათლებლო დაწესებულებებს შორის აღსანიშნავია კალაპანის წმ. ანტონის კოლეჯი (საინფორმაციო ტექნოლოგიები, საექთნო საქმე და ტურიზმი), ლუნა გოკოს კოლეჯი (საექთნო საქმე), სამხრეთ-დასავლეთ ლუსონის საზღვაო ინსტიტუტი და ფილიპინების სამეცნიერო აკადემია (საზღვაო კვლევები) და სხვ. ქალაქში ორი სახელმწიფო უმაღლესი საგანმანათლებლო დაწესებულა მდებარეობს: მინდოროს სახელმწიფო უნივერსიტეტი (კალაპანის კამპუსი) და კალაპანის კოლეჯი, რომელიც ქალაქის მერის, სალვადორ ლეაჩონის ინიციატივით 2008 წელს გაიხსნა.
სქოლიო
კატეგორია:კალაპანი კატეგორია:მიმაროპის ქალაქები კატეგორია:ფილიპინების პროვინციული ქალაქები
ნუგზარ ბარამია
ბიოგრაფია
სამედიცინო განათლება ნუგზარ ბარამიამ კიევში მიიღო. მანამდე ზედიზედ ორი წელი თბილისის სამედიცინო ინსტიტუტში აბარებდა, მაგრამ დაბალი ქულების გამო ვერ მოხვდა. კიევში მამის მეგობრებმა მიიწვიეს. ინსტიტუტში სამკურნალო ფაკულტეტზე სწავლობდა და ყოველთვის მოწინავეთა რიგებში იყო. ჯერ კიდევ მესამე კურსის სტუდენტმა დაიწყო ქირურგიული ოპერაციების გაკეთება. მანამდე სამედიცინო პრაქტიკაზე იმყოფებოდა სამეგრელოში, მაშინდელ ცხაკაიაში, სადაც ქირურგიული განყოფილების გამგე ქირურგი სერგო შენგელია გახლდათ და ნუგზარი მასთან ერთად ატარებდა ოპერაციებს. 1972 წელს, სამკურნალო ფაკულტეტის დამთავრების შემდეგ, ნუგზარ ბარამია განაწილებით მოხვდა ახალგახსნილ კლინიკურ-ექსპერიმენტული ქირურგიის სამედიცინო-კვლევით ინსტიტუტში. თავდაპირველად უმცროსი მეცნიერ-მუშაკი იყო. დისერტაციის დაცვის შემდეგ კი უფროს მეცნიერ-მუშაკად გადაიყვანეს. ინსტიტუტს ხელმძღვანელობდა ქირურგი-მეცნიერი ალექსანდრე შალიმოვი. მისი წინადადებით, 1985 წელს ახალგაზრდა ექიმი დაინიშნა პოლიტრავმის კლინიკის ხელმძღვანელად, რომელიც სასწრაფო დახმარების საავადმყოფოში გაიხსნა. ეს იყო ახალი და მძიმე მიმართულება ქირურგიაში.
არილი (პოსოფის რაიონი)
არილი (Arılı) — სოფელი პოსოფის რაიონში, არტაანის პროვინცია, თურქეთი. მდებარეობს არტაანიდან 94 კილომეტრში, ხოლო რაიონის ცენტრ პოსოფიდან 13 კილომეტრში. 2019 წლის მონაცემებით სოფელში 51 ადამიანი ცხოვრობს.
ნუგზარ ბარამია
ბიოგრაფია
ნუგზარ ბარამიას ხელმძღვანელობის 30 წლის მანძილზე პოლიტრავმის კლინიკას ჩატარებული აქვს დაახლოებით 18 ათასი ოპერაცია, აქედან 522 უნიკალური გულის ოპერაციაა; ის გახლავთ ქირურგიის ინსტიტუტის საპატიო თანამშრომელი; 1997 წლიდან უკრაინის სამხედრო-სამედიცინო აკადემიის ქირურგიის კათედრის პროფესორი; მისი სახელი უკრაინის 300 ცნობილი ადამიანის ნუსხაშია შესული. ქართველი ქირურგი ხუთი სამთავრობო ჯილდოსა და საერთაშორისო პრემიის „ოქროს ფორტუნის“ ლაურეატია. 2002 წელს, მას მიენიჭა III ხარისხის დამსახურების ორდენი და უკრაინის მინისტრთა კაბინეტის დიპლომი, ხოლო, 2007 წელს — „იაროსლავ ბრძენის“ V საფეხურის ორდენი. ნუგზარ ბარამიას მეუღლე ნონა ბასილაია არის მედიცინის მეცნიერებათა კანდიდატი, ნევროპათოლოგი და არატრადიციული მედიცინის ოსტატი. მათი ერთადერთი ვაჟი, ვახტანგი, კიევის საერთაშორისო ურთიერთობების ინსტიტუტის კურსდამთავრებულია და საკანდიდატო დისერტაციაც იქვე დაიცვა. მუშაობდა საქართველოში უკრაინის საელჩოში და უკრაინის საგარეო საქმეთა სამინისტროში. ბატონი ნუგზარი გახდა პირველი ქართველი, რომელიც კიევის საპატიო მოქალაქედ აირჩიეს. ის სენაკის საპატიო მოქალაქეცაა. იქ არის მისი მშობლიური სახლი, სადაც თითქმის ყოველ წელს ჩადის. „ბედნიერების მთავარი ინგრედიენტი ჩემთვის ადამიანის გვერდში ყოფნაა“, ამბობს ნუგზარ ბარამია, მიუხედავად იმისა, რომ ახალგაზრდობიდან კიევში ცხოვრობს, სამშობლოსთან კავშირი არ გაუწყვეტია. მან დაახლოებით 120 ქართველ ახალგაზრდას გაუკვალა გზა და პროფესიონალად ჩამოყალიბებაში დაეხმარა. მისი აღზრდილები დღეს სენაკის, თბილისის, ქუთაისის, ხობის და საქართველოს სხვა ქალაქების საავადმყოფოებში მუშაობენ.
არილი (პოსოფის რაიონი)
სოფლის ძველი ისტორიული, ქართული სახელწოდებაა ზედაწმინდა.
ნუგზარ ბარამია
რესურსები ინტერნეტში
კატეგორია:ქართველი ემიგრანტები კატეგორია:დაბადებული 1942 კატეგორია:ქართველი ექიმები კატეგორია:სენაკში დაბადებულები კატეგორია:დაბადებული 9 ივნისი
არილი (პოსოფის რაიონი)
სქოლიო
კატეგორია:პოსოფის რაიონის სოფლები
კონრად ჰეიდკამპი
კონრად ჰეიდკამპი (Konrad Heidkamp; დ. 27 სექტემბერი, 1905, დიუსელდორფი — გ. 6 მარტი, 1994, მიუნხენი) — გერმანელი ფეხბურთელი, თამაშობდა მცველის პოზიციაზე დიუსელდორფ სკ 99-ში და მიუნხენის ბაიერნში.
1927–1930 წლებში გერმანიის ნაკრებში ჩაატარა 9 შეხვედრა, სადაც გაიტანა 1 გოლი.
1932 წელს ფრანკფურტის აინტრახტზე გამარჯვებისა და გერმანიის ჩემპიონატის მოგების წყალობით, კონრად ჰეიდკამპმა მოიპოვა კაპიტნის წოდება. გარდაიცვალა 1994 წელს მიუნხენში.
პირადი ცხოვრება
იგი დაქორწინდა მაგდალინა ჰეიდკამპზე 1934 წელს.
სქოლიო
კატეგორია:დაბადებული 27 სექტემბერი კატეგორია:დაბადებული 1905 კატეგორია:გარდაცვლილი 6 მარტი კატეგორია:გარდაცვლილი 1994 კატეგორია:მიუნხენის ბაიერნის ფეხბურთელები კატეგორია:გერმანელი ფეხბურთელები კატეგორია:გერმანიის ნაკრების ფეხბურთელები
ჟოკა-კლაუდინიუ
ჟოკა-კლაუდინიუ (Joca Claudino) — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 290 მეტრზე. მიეკუთვნება სერტან-პარაიბის მეზორეგიონს. შედის ეკონომიკურ-სტატისტიკურ მიკრორეგიონ კაჟაზეირასის შემადგენლობაში.
რესურსები ინტერნეტში
კატეგორია:პარაიბის შტატის მუნიციპალიტეტები
კოლომიაგის დიმიტრი თესალონიკელის ეკლესია
კოლომიაგის დიმიტრი თესალონიკელის ეკლესია (Церковь Димитрия Солунского в Коломягах) — მოქმედი ხის, მართლმადიდებლური ეკლესია სანქტ-პეტერბურგში. მდებარეობს შემდეგ მისამართზე: ნიკიტინის პირველი ქუჩა, 1-ა. აგებულია 1905-1906 წლებში არქიტექტორ ალექსანდრე ვსესლავინის პოექტის მიხედვით. აკურთხეს დიმიტრი თესალონიკელის სახელზე.
რევოლუციის შემდეგ ეკლესია არ დაუხურავთ და მოქმედებდა ლენინგრადის ბლოკადამდე. ამ თვალსაზრისით იგი იყო ერთ-ერთი იშვიათი ტაძარი ლენინგრადში, სადაც აღევლინებოდა ღვთისმსახურება.
2006 წლის 8 ნოემბერს მისი 100 წლის იუბილე აღნიშნეს. იგი ერთ-ერთი ყველაზე ძველი ხის ეკლესიაა სანქტ-პეტერბურგში. არის რუსეთის ფედერაციის ფედერალური მნიშვნელობის კულტურული მემკვიდრეობის ძეგლი.
ისტორია
დიმიტრი თესალონიკელის ეკლესიის ისტორია იწყება 1899 წელს. სანქტ-პეტერბურგისა და ლადოგის მიტროპოლიტმა ანტონის კურთხევით სოფელ კოლომიაგის მაცხოვრებლებმა, რომლებიც აქამდე ხარების ეკლესიის სამრევლოში ირიცხებოდნენ, მიიღეს უფლება გადაეკეთებინათ ალექსანდრე ნეველის სამლოცველო.
1905-1906 წლებში შუშის გორაზე ააგეს დღემდე შემონახული ხის ეკლესია. 1906 წლის 3 დეკემბერს შედგა ეკლესიის საზეიმო კურთხევა. 1907 წლიდან ეკლესიაში დამოუკიდებელი შტატია მღვდლისა და მეფსალმუნის სახით.
დიდი სამამულო ომის პერიოდში კოლომიაგის ბევრი ხის სახლი დაწვეს გასათბობად, მაგრამ ეკლესია გადარჩა, უფრო მეტიც, არც კი დახურულა ლენინგრადის ბლოკადის მძიმე დღეებშიც კი. წმინდა დიმიტრი თესალონიკელი ითვლება სამხედროების მფარველად, ამის გამო უამრავი ადამიანი აქ ლოცულობდა ჯარში ან ფრონტზე გაწვეული ნათესავებისათვის.
ტაძრის საკურთხეველში ვაკრძალეს დეკანოზი იოანე გორემიკინი, რომელიც აქ 1940-1950 წლებში მსახურობდა. ტაძართან ახლოს დაკრძალულია ფიოდორ ბელიაკოვი, 10-ე მსროლელი დივიზიის ჯარისკაცი, რომელიც დაიღუპა ქალაქის დაცვისას 1942 წლის 15 ნოემბერს.
ამჟამად დიმიტრი თესალონიკელის სახელობის ეკლესია მოქმედია. იგი სანქტ-პეტერბურგის ფარგლებში იშვიათი რევოლუციამდელი ნაგებობაა. ტაძარში დაცულია სერაფიმ საროველის, პანტელეიმონ მკურნალის, წმინდა პატრიარქ ტიხონის, წმინდა პიტირიმისა და დიმიტრი თესალონიკელის წმინდა ნაწილები.
სქოლიო
კატეგორია:სანქტ-პეტერბურგის ტაძრები კატეგორია:სანქტ-პეტერბურგის კულტურული მემკვიდრეობის ფედერალური ობიექტები
პოლიტიკა შეიძლება იყოს სხვა
პოლიტიკა შეიძლება იყოს სხვა (Lehet Más a Politika) — პოლიტიკური პარტია უნგრეთში, დაარსდა 2009 წლის 26 თებერვალს რამდენიმე არასამთავრობო ორგანიზაციის ბაზაზე. პარტიიის ძირითადი იდეოლოგიაა მდგრადი განვითარება. პარტია მხარს უჭერს სამოქალაქო საზოგადოების განვითარებას, გარემოს დაცვასა და კორუფციასთან ბრძოლას.
პარტიის მმართველი ორგანო კოლექტიურია და შედგება 13 ადამიანისაგან.
2009 წელს ევროპის პარლამენტის არჩევნებში მიიღი 2,61% და დარჩა მანდტების გარეშე. 2014 ელს კი 5,06 % და ევროპარლამენტში გაიყვანა 1 დეპუტატი.
2010 წლის უნგრეთის პარლამენტის არჩევნებში კი მიიღო 16 მანდატი 386-დან, ხოლო 2014 წელს 5 მანდატი 199-დან.
პარტია ევროპის მწვანეთა პარტიაში დამკვირვებლის სტატუსითაა წარმოდგენილი.
რესურსები ინტერნეტში
კატეგორია:უნგრეთის პოლიტიკური პარტიები
ეფემია პომერანიელი
ეფემია პომერანიელი (Euphemia von Pommern, Eufemia af Pommern; დ. 1285 — გ. 26 ივლისი, 1330) — დანიის დედოფალი 1320-26 და 1329-30 წლებში როგორც კრისტოფერ II-ის მეუღლე. იგი იყო პომერანიის ჰერცოგ ბოგისლავ IV-ისა და მისი მეორე ცოლის, მარგარეტ რიუგენელის ასული.
ეფემია კრისტოფერს ცოლად 1300 წელს გაჰყვა. ეს იყო წმინდა წყლის პოლიტიკური ქორწინება, რათა კრისტოფერს მიეღო მხარდაჭერა ეფემიას მშობლებისა და ზოგადად ჩრდილო გერმანიისაგან. დედოფალ ეფემიას შესახებ ბევრი არაფერია ცნობილი.
ეფემიასა და კრისტოფერს ექვსი საერთო შვილი ჰყავდათ:
იგი დაკრძალულია სორის სააბატოში.
კრისტოფერ II (დანია)
კრისტოფერ II (Christopher 2.; დ. 29 სექტემბერი, 1276 — გ. 2 აგვისტო, 1332) — ესტრიდსენთა დინასტიის წარმომადგენელი. დანიის მეფე ერიკ V-ისა და დედოფალ აგნეს ბრანდენბურგელის უმცროსი ვაჟი. 1320 წელს თავისი ძმის, ერიკ VI-ის დაღუპვის შემდეგ დანიის მეფე გახდა და თანამმართველად თავისი ვაჟი დაინიშნა, თუმცა იგი 1326 წელს დანიის მეფე აბელის შვილთაშვილმა, ვალდემარ III-მ ჩამოაგდო. 1329 წელს კრისტოფერმა მოახერხა დანიის სამეფო ტახტის დაბრუნება, რომელიც სიცოცხლის ბოლომდე ეკუთვნოდა.
ბიოგრაფია
კრისტოფერი დაიბადა 1276 წლის 29 სექტემბერს. იგი იყო დანიის მეფე ერიკ V-ისა და მისი მეუღლის, დედოფალ აგნეს ბრანდენბურგელის მეორე ვაჟი. 1287 წელს, მამის დაღუპვის შემდეგ მეფე მისი ძმა, ერიკ VI გახდა. 1319 წელს ერიკი უშვილოდ გარდაიცვალა, რასაც დანიაში ტახტისათვის ბრძოლის დაწყება მოჰყვა. მართალია პირველი მემკვიდრე კრისტოფერი იყო, მაგრამ იგი ტახტზე მაშინვე ვერ ავიდა, რადგან მას გვირგვინში მისი შორეული ბიძაშვილები ეცილებოდნენ. საბოლოოდ, 1320 წელს იგი დიდებულებმა აირჩიეს დანიის მეფედ. კრისტოფერმა მემკვიდრეობით მიიღო ქვეყანა, რომლის ეკონომიკაც დაცემული იყო და ამასთან ბევრი საგარეო ვალიც ჰქონდა. თავდაპირველად შეეცადა თავისი ძმის აქტიური საგარეო პოლიტიკა გაეგრძელებინა, მაგრამ უსახსრობის გამო დაუზავდა გერმანიას და გერმანელ ეპისკოპოსებს დანიის სამხრეთული მიწებიც უბოძა, რამაც დანიელების აჯანყება გამოიწვია. 1326 წელს, დანიის მეფე აბელის შთამომავალმა ვალდემარ შლეზვიგელმა მის წინააღმდეგ კოალიცია ჩამოაყალიბა და კრისტოფერი ტახტიდან ჩამოაგდო. ტახტზე ვალდემარ III ავიდა, კრისტოფერი კი ცოლ-შვილთან ერთად გაიქცა ქვეყნიდან.
კრისტოფერი დევნილობაში 1329 წლამდე ცხოვრობდა, სანამ მისმა ნახევარ-ძმამ ვალდემარი არ დაამხო. მართალია კრისტოფერი კვლავ დანიის მეფე გახდა, მაგრამ ამჯერად უკვე ყოველგვარი ძალაუფლების გარეშე. 1331 წელს ვალდემარის ბიძა, გერჰარდ III კვლავ აჯანყდა ძალაუფლების ხელში ჩასაგდებად, თუმცა ამჯერად უშედეგოდ. მისი ამბოხი ჩაახშეს და დააპატიმრეს. ამ ამბიდან სულ მალე, 1332 წლის 2 აგვისტოს გარდაიცვალა კრისტოფერ II-ც. იგი დაკრძალეს სორვის კათედრალში, მის ცოლთან ერთად. ამის შემდეგ ტახტზე კრისტოფერის ვაჟი, ვალდემარ IV ავიდა.
შვილები
თავის ცოლთან, დედოფალ ეფემია პომერანიელთან ჰყავდა ექვსი შვილი:
თავისი უცნობი საყვარლისგან მას ასევე ჰყავდა ორი არალეგიტიმური შვილი:
ლიტერატურა
კატეგორია:დაბადებული 29 სექტემბერი კატეგორია:დაბადებული 1276 კატეგორია:გარდაცვლილი 2 აგვისტო კატეგორია:გარდაცვლილი 1332 კატეგორია:დანიის მეფეები
დაღლი (ყუბის რაიონი)
დაღლი (Dağlı) — სოფელი  აზერბაიჯანში  ყუბა-ხაჩმაზის რეგიონის ყუბას რაიონში. 2009 წლის აღწერის მონაცემებით, მოსახლეობის რაოდენობა — 1915 კაცი.
სოფლის ნაწილი მდებარეობს მდინარე გუდიალის ნაპირას, კლდეზე, ამიტომ იგი შედარებით მეწყერ ზონად ითვლება. საჭიროა სანაპირო ზოლის გამაგრება, განსაკუთრებით მდინარე გუდიალის შუა დინებაში. ვინაიდან მდინარეში წყლის დინება არც ისე ძლიერია, ამის გაკეთება შესაძლებელია ნაპირის გასწვრივ ბეტონებით და ხეების ზოლის დაგებით. მოსახლეობის აბსოლუტური უმრავლესობა აზერბაიჯანელია. ამავდროულად, აქ ცხოვრობენ ლეზგები, ეთნოკულტურულად, ხინალუღის, ბუდუხის, გრიზ-ჯეკლის ხალხი და მცირე რაოდენობით თათრები, რომლებიც შაჰდაღის ქვეჯგუფს მიეკუთვნებიან. ეს არის ერთ-ერთი სტრატეგიულად ხელსაყრელი სოფელი მთიან რეგიონში.
სქოლიო
კატეგორია:ყუბის რაიონის სოფლები
Cymbaline
„Cymbaline“ — ინგლისური პროგრესული როკ-ჯგუფ პინკ ფლოიდის სიმღერა. იგი არის რიგით მეექვსე კომპოზიცია 1969 წლის ალბომზე More.
ტექსტი
სიმღერის ტექსტში საუბარია „ღამის კოშმარზე“ (Nightmare), რომელიც აგრეთვე ტურნეს The Man and the Journey ფარგლებში ამ კომპოზიციის სახელწოდებას წარმოადგენდა.
ტექსტში ნახსენებია მარველის კომიქსების პერსონაჟი დოქტორ სტრეინჯი.
სხვა ვერსიები
ისევე როგორც „Green is the Colour“, ეს სიმღერა კონცერტებზე სრულდებოდა 1971 წლამდე. საკონცერტო ვერსიებში იგი უფრო მეტი იმპროვიზაციებით სრულდებოდა. საკონცერტო ვერსიებში აგრეთვე ჟღერდა გაფართოებული შუა სექცია - ნაბიჯების და კარების ხმებით.
ფილმში „მეტი“ ჟღერს სიმღერის ვერსია განსხვავებული ტექსტით.
სქოლიო
კატეგორია:პინკ ფლოიდის სიმღერები კატეგორია:1969 წლის სიმღერები კატეგორია:სიმღერები როჯერ უოტერსის ავტორობით
ბადრი ტეტუნაშვილი
ბადრი ტეტუნაშვილი (დ. 9 თებერვალი, 1990) — ქართველი ფეხბურთელი, „ვარკეთილის“ ცენტრალური მცველი, ასევე შეუძლია დაცვის მარჯვენა ფლანგზე თამაში.
რესურსები ინტერნეტში
კატეგორია:დაბადებული 1990 კატეგორია:ქართველი ფეხბურთელები კატეგორია:ცხინვალის ფეხბურთელები კატეგორია:ვიტ ჯორჯიას ფეხბურთელები კატეგორია:ბათუმის დინამოს ფეხბურთელები კატეგორია:დაბადებული 9 თებერვალი
მონტი-ორები
მონტი-ორები (Monte Horebe) — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 720 მეტრზე. მიეკუთვნება სერტან-პარაიბის მეზორეგიონს. შედის ეკონომიკურ-სტატისტიკურ მიკრორეგიონ კაჟაზეირასის შემადგენლობაში.
2010 წლის მონაცემებით, მოსახლეობა 4 508 ადამიანს შეადგენდა, მოსახლეობის სიმჭიდროვე 38.8 კმ²-ზე. ფართობი 116 173 კმ²-ია.
რესურსები ინტერნეტში
კატეგორია:პარაიბის შტატის მუნიციპალიტეტები
ნაშიხვი
ნაშიხვი — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, იდლიანის თემში (სოფლები: იდლიანი, ლებურცხილა, ნაშიხვი, ჭალე).
დემოგრაფია
2014 წლის აღწერის მონაცემებით სოფელში ცხოვრობს 12 ადამიანი.
სქოლიო
კატეგორია:მესტიის მუნიციპალიტეტის სოფლები
ბელარუსის დროშა
ბელარუსის დროშა — ბელარუსის ეროვნული სიმბოლო. მიიღეს 1995 წელს და შეცვალა თეთრი-წითელი-თეთრი დროშა, რომელიც მოქმედებაში იყო 1991 წლიდან.
ბელარუსი ერთადერთი ყოფილი საბჭოთა ქვეყანაა, რომელმაც აღადგინა ყოფილი საბჭოთა დროშა (მცირე ცვლილებებით). თანამედროვე დროშა ემთხვევა ბელორუსიის სსრ-ის დროშას, თუმცა დროშიდან წაშლილია საბჭოთა სიმბოლიკა ნამგალი, ურო და ვარსკვლავი. ასევე ორნამენტი არის წითელი თეთრ ფონზე, ბელორუსიის სსრ-ის დროშას კი ჰქონდა მსგავსი ორნამენტი თეთრი წოთელ ფონზე.
მაისის მეორე კვირაში ბელარუსში აღინიშნება დროშისა და გერბის დღე.
რესურსები ინტერნეტში
კატეგორია:მსოფლიოს ქვეყნების დროშები კატეგორია:ბელარუსის ეროვნული სიმბოლოები
ისმაილი
ისმაილი — აზერბაიჯანის ისმაილის რაიონის ქალაქი და ადმინისტრაციული ცენტრი, მდებარეობს კავკასიონის სამხრეთის ფერდობის ძირში, ქალაქ ბაქოდან 270 კილომეტრში და ქალაქის ჩრდილო-აღმოსავლეთით მდებარეობს მუსუსლის რკინიგზის სადგური.
ისტორია
ისმაილის რაიონის ტერიტორია ჯერ კიდევ II საუკუნის დამდეგიდან ან ძვ.წ. I საუკუნის შუა ხანებიდან ალბანეთის ნაწილი იყო. აქ, მდინარე გირდიმანჩის აუზში ჩამოყალიბდა ძლიერი გირდიმანის სახელმწიფო.
ქალაქ ისმაილის 50 მკვიდრი ყარაბაღის ომის დროს დაიღუპა, ხოლო მათგან ორს მიენიჭა ეროვნული გმირის წოდება. თავდაპირველად, რაიონის ადმინისტრაციული ცენტრი იყო სოფელ ბასგალაში და მალევე გადავიდა ქალაქ ისმაილში. ქალაქის აღმასრულებელი ხელისუფლება შეიქმნა და ფუნქციონირებს 1991 წლის ნოემბრიდან.
2009 წლის მონაცემებით, ქალაქის მოსახლეობა შეადგენდა 1,504,000 ადამიანს. მიუხედავად იმისა, რომ ისმაილის მოსახლეობის უმეტესი ნაწილი აზერბაიჯანელები არიან, აქ სხვა ეთნიკური ჯგუფებიც ცხოვრობენ კერძოდ: ლეზგები, რუსები, თათები, ქურთები და მთიელი ებრაელები.
არსებობს მსუბუქი და კვების მრეწველობის საწარმოები, ქალაქში არის ასფალტის ქარხანა, ხოლო გრანიტი იპოვნეს და დანაღმეს ახლომდებარე მთებში. ტერიტორია ძლიერია სოფლის მეურნეობაში. კოლხოსი მათ. კალინინა სოფელ ივანოვკაში განთქმულია მიღწევებით, ფართოდ არის ცნობილი აზერბაიჯანის ფარგლებს გარეთ.
ეკონომიკა
ქალაქში მეფრინველეობის ფერმა აშენდა 1978 წელს. ტერიტორია 9.7 ჰექტარია. 1986 წელს მისი საქმიანობა შეჩერდა. 2004 წლიდან ფუნქციონირებს, როგორც კერძო სექტორის საწარმო. ქარხანა აწარმოებს ქათმის ძეხვს. ამჟამად ფრინველთა რაოდენობა 60 ათასია. დასაქმებულია 75 ადამიანი. ქარხანა ფართოვდება და დაგეგმილი, პერსონალისა და თვითონ ფრინველთა რაოდენობის ზრდაც.